Kuidas tekib üldse 3D pilt? Selleks on 2 põhilist moodust - kas filmitakse kohe 3Ds kahe kaameraga või tekitatakse ruumilisus hiljem arvutis. Arvutis järeltöötlusega stereoskoopilise pildi tekitamine on väga mahukas ja kallis töö ning odavam on toota 3D kohe filmides. Samas on 3Ds filmimiseks vaja jälle kas kallist kaamerat või spetsiaalset ehitatud seadeldist, mis võimaldab kahe kaameraga filmimist. Viimast varianti kasutame ka meie ning oma kätega sai see seadeldis valmis  ehitatud.